作者:王勃
標題:相和歌辭：採蓮歸
內容:採蓮歸，綠水芙蓉衣，秋風起浪鳧雁飛。桂棹蘭橈下長浦，羅裙玉腕搖輕櫓。葉嶼花潭極望平，塞外征夫猶未還，江南採蓮今已暮。今已暮，摘蓮花，蓮花複蓮花，花葉何重疊。葉翠本羞眉，花紅強如頰。佳人不茲期，悵望別離時。牽花憐共蒂，折藕愛連絲。故情何處所，新物徒華滋。不惜南津交佩解，正逢浩蕩江上風，又值徘徊江上月。蓮浦夜相逢，